Vilniaus Gerosios Vilties progimnazija

Vilniaus „Gerosios Vilties“ progimnazija – dieninė, savarankiško mokymosi bendrojo lavinimo mokykla Vilniuje, Skroblų g. 3, vykdanti pradinio ir pagrindinio ugdymo programas. Istorija Vilniaus 21-oji vidurinė mokykla įsteigta 1956 m. rugsėjo 1 d., Vilniaus miesto deputatų tarybos sprendimu Nr. 291, reorganizuojant Vilniaus 40-ąją septynmetę mokyklą. Mokykla buvo įkurta Smolensko gatvėje, o 1968 m. vasario 13 d. persikėlė į naujas patalpas Statybininkų gatvėje. 1993 m. lapkričio 29 d. Vilniaus 21-oji vidurinė mokykla Vilniaus miesto Tarybos potvarkiu Nr. 123 pavadinta Vilniaus Gerosios Vilties vidurine mokykla. Vilniaus miesto savivaldybės tarybos 2015 m. kovo 18 d. sprendimu Nr. 1-2290 „Dėl Vilniaus Gerosios Vilties vidurinės mokyklos (struktūros) pertvarkos“ mokykla nuo 2015 m. rugsėjo 1 d. pertvarkyta į Vilniaus Gerosios Vilties progimnaziją. Direktoriai 1946–1949 m. Balys Ramanauskas 1949–1958 m. Albertas Umbražiūnas 1958–1983 m. Petras Jankauskas 1983–2001 m. Laimutė Babilienė 2001–2021 m. Alvydas Šarmavičius Nuo 2022 m. Aušra Rakauskienė Mokytojai Progimnazijoje 2015/16 mokslo metais dirba 58 mokytojai. Jie skirstomi į metodines grupes: Pradinio ugdymo (pirmininkė E. Vizgirdienė) Lietuvių kalbos (pirmininkė M. Steckienė) Užsienio kalbų (pirmininkė A. Čioglienė) Socialinių mokslų (pirmininkė A. Vidugirienė) Tiksliųjų ir gamtos mokslų (pirmininkė O. Rimšienė) Kūno kultūros (pirmininkas A. Valiauskas) Technologijų (pirmininkas R. Matulevičius) Menų (pirmininkė Ž. Matulevičienė) Klasės auklėtojų (pirmininkė L. Pobedinska) (nariai priklauso ir kitoms grupėms) Žymesni mokiniai Vladas Bagdonas – kino ir teatro aktorius Vytautas Balevičius – fizikas, habilituotas daktaras Ričardas Janilionis – gydytojas, profesorius Simas Jasaitis – krepšininkas Darius Kuolys – kultūros istorikas Dalia Kutkaitė (g. 1965 m.) – gimnastė, tarptautinės klasės sporto meistrė Donatas Montvydas – dainininkas Audrius Navikas – ambasadorius Marius Repšys – kino ir teatro aktorius Gintaras Rumšas – geodezininkas Simonas Štuopys – rašytojas Laura Švilpaitė (g. 1994 m.) – gimnastė, sportinės gimnastikos trenerė, olimpietė Tradicijos ir šventės Mokykla turi savų tradicijų ir švenčių bei renginių, vieni iš pagrindinių yra: Rugsėjo pirmosios šventė – po vasaros atostogų sugrįžta mokiniai, direktorius sako sveikinamąją kalbą, ypatingas dėmesys skiriamas pirmokams, kurie pirmieji įeina į mokyklą. Mokytojų diena – jos metu vyksta koncertas aktų salėje, skirtas mokytojams, vyresnieji mokiniai veda pamokas jaunesniesiems. Naujametinis karnavalas Užgavėnės Linksmasis Valentinas angliškai Vasario 16-osios ir Kovo 11-osios renginiai Talentų šou Sporto renginiai Moksleivių atstovybė Moksleivių atstovybė mokykloje organizuoja renginius (tokius kaip Valentino diena, Kalėdų karnavalas ir t. t.), prižiūri bendrą tvarką. Šaltiniai Nuorodos Mokyklos svetainė